1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 1/13Finlex ®
Finlex › Lainsäädäntö › Ajantasainen lainsäädäntö › Vuosi 2001 › 28.12.2001/1501
Seurattu SDK 125/2023 saakka.
28.12.2001/1501
Laki liikepankeista ja muista osakeyhtiömuotoisista luottolaitoksista
Katso tekijänoikeudellinen huomautus käyttöehdoissa.
Ks. laki väliaikaisesta poikkeamisesta osakeyhtiölaista, asunto-osakeyhtiölaista, osuuskuntalaista,
yhdistyslaista ja eräistä muista yhteisölaeista 375/2021 6 §  1 mom., joka on voimassa väliaikaisesti
8.5.2021–30.6.2022.
Eduskunnan päätöksen mukaisesti säädetään:
1 luku
Yleiset säännökset
1 §
Tätä lakia sovelletaan osakeyhtiömuotoiseen talletuspankkiin ( liikepankki ) ja muuhun osakeyhtiömuotoiseen
luottolaitokseen, joista käytetään jäljempänä tässä laissa nimitystä luottolaitos.
Luottolaitokseen sovelletaan osakeyhtiölakia (624/2006) , jollei tässä laissa tai luottolaitostoiminnasta
annetussa laissa (610/2014)  toisin säädetä. Luottolaitoksen liikkeeseen laskemiin pääomalainoihin ei
sovelleta osakeyhtiölain 12 luvun 1 §:n 1 momentin 2 kohtaa eikä 2 §:n 2 momenttia. Säästöpankkilaissa
(1502/2001)  tarkoitettuun säästöpankkiosakeyhtiöön sovelletaan lisäksi, mitä säästöpankkilaissa säädetään,
ja osuuspankeista ja muista osuuskuntamuotoisista luottolaitoksista annetussa laissa (423/2013)  tarkoitettuun
osuuspankkiosakeyhtiöön, mitä osuuspankeista ja muista osuuskuntamuotoisista luottolaitoksista annetussa
laissa säädetään. Kiinnitysluottopankkitoiminnasta annetussa laissa (688/2010)  tarkoitettua
kiinnitysluottopankkitoimintaa harjoittavaan luottolaitokseen sovelletaan lisäksi, mitä mainitussa laissa
säädetään. (8.8.2014/613)
KiinnitysluottopankkiL  688/2010  on kumottu L:lla kiinnitysluottopankeista ja katetuista joukkolainoista
151/2022 , joka tulee voimaan 8.7.2022 alkaen.
2 § (30.7.2004/702)
Vähintään yhdellä luottolaitoksen perustajalla ja vähintään yhdellä hallituksen jäsenellä sekä
toimitusjohtajalla on oltava asuinpaikka, tai jos perustaja on oikeushenkilö, kotipaikka Euroopan
talousalueella, jollei Rahoitustarkastus myönnä tästä poikkeusta. Poikkeus voidaan myöntää, jos se ei
vaaranna luottolaitoksen tehokasta valvontaa eikä luottolaitoksen hoitamista terveiden ja varovaisten
liikeperiaatteiden mukaisesti.
2 a § (8.8.2014/613)
Luottolaitoksen hallituksessa on oltava vähintään 3 jäsentä.
Luottolaitoksella on oltava toimitusjohtaja ja toimitusjohtajan sijainen.
3 §
Säästöpankkien keskusrahalaitoksena toimivan luottolaitoksen yhtiöjärjestyksessä voidaan määrätä, että
pankin osakkeita tai, jos pankilla on erilajisia osakkeita, määrätyn lajisia osakkeita saa omistaa vain
säästöpankki, säästöpankkiosakeyhtiö, säästöpankin tai säästöpankkiosakeyhtiön tytäryhtiö, säästöpankkien
keskusjärjestö ja muu niihin verrattava yhteisö. Osuuspankkien keskusrahalaitoksena toimivan
1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 2/13luottolaitoksen yhtiöjärjestyksessä voidaan määrätä, että pankin osakkeita tai, jos pankilla on erilajisia
osakkeita, määrätyn lajisia osakkeita saa omistaa vain osuuspankki, osuuspankkiosakeyhtiö, osuuspankin tai
osuuspankkiosakeyhtiön tytäryhtiö, osuuspankkien keskusjärjestö ja muu niihin verrattava yhteisö.
3 a § (21.7.2006/642)
Luottolaitos voidaan muuttaa osuuskuntamuotoiseksi luottolaitokseksi noudattaen, mitä osakeyhtiölain 19
luvussa säädetään. Yritysmuodon muutokseen sovelletaan lisäksi vastaavasti, mitä 6 §:n 1 momentissa
säädetään sulautumisesta.
2 luku
Sulautuminen ja kotipaikan siirto toiseen ET A-valtioon (29.12.2022/1348)
L:lla 1348/2022  muutettu otsikko tulee voimaan 31.1.2023. Aiempi sanamuoto kuuluu: Sulautuminen
4 § (29.3.2019/404)
4 § on kumottu L:lla 29.3.2019/404 .
5 § (29.3.2019/404)
Sulautumiseen osallistuvien luottolaitosten, tai jos kyseessä on tytäryhtiösulautuminen, emoyrityksenä
olevan luottolaitoksen, on ilmoitettava sulautumisesta Finanssivalvonnalle. Ilmoitus, johon on liitettävä
sulautumissuunnitelma ja osakeyhtiölain 16 luvun 4 §:ssä tarkoitettu tilintarkastajan lausunto, on toimitettava
Finanssivalvonnalle ennen osakeyhtiölain 16 luvun 6 §:n 2 momentissa tarkoitetun velkojille annettavan
kuulutuksen hakemista. Osakeyhtiölaissa tarkoitetulta tilintarkastajalta edellytetään luottolaitostoiminnasta
annetun lain 12 luvun 14 §:n mukaista pätevyyttä. Finanssivalvonta voi ilmoituksen saatuaan vaatia myös
muita tarpeelliseksi katsomiaan tietoja. (29.12.2022/1348)
L:lla 1348/2022  muutettu 1 momentti tulee voimaan 31.1.2023. Aiempi sanamuoto kuuluu:
Sulautumiseen osallistuvien luottolaitosten, tai jos kyseessä on tytäryhtiösulautuminen, emoyrityksenä
olevan luottolaitoksen, on ilmoitettava sulautumisesta Finanssivalvonnalle. Ilmoitus, johon on liitettävä
sulautumissuunnitelma ja osakeyhtiölain 16 luvun 4 §:ssä tarkoitettu tilintarkastajan lausunto, on toimitettava
Finanssivalvonnalle ennen osakeyhtiölain 16 luvun 6 §:n 2 momentissa tarkoitetun velkojille annettavan
kuulutuksen hakemista. Finanssivalvonta voi ilmoituksen saatuaan vaatia myös muita tarpeelliseksi
katsomiaan tietoja.
Rekisteriviranomaisen on annettava osakeyhtiölain 16 luvun 15 §:n 2 momentissa tarkoitettu velkojan
vastustusta koskeva ilmoitus viivytyksettä tiedoksi Finanssivalvonnalle.
Finanssivalvonta voi osakeyhtiölain 16 luvun 2 §:n 1 momentin 1 kohdassa tarkoitetussa
absorptiosulautumisessa vastustaa sulautumista, jos sulautuminen todennäköisesti vaarantaa vastaanottavan
luottolaitoksen toimilupaedellytysten säilymisen. Finanssivalvonnan on ilmoitettava vastustuksestaan
rekisteriviranomaiselle kuukauden kuluessa osakeyhtiölain 16 luvun 6 §:n 2 momentissa tarkoitetusta
velkojille annettavalle kuulutukselle asetetusta määräpäivästä. Vastustuksesta on viivytyksettä annettava tieto
sulautumiseen osallistuville luottolaitoksille. Sulautumisen saa edellä tässä momentissa tarkoitetussa
tapauksessa rekisteröidä vain, jos Finanssivalvonta ei vastusta sitä edellä mainitussa ajassa.
Tässä pykälässä tarkoitettua Finanssivalvonnan päätöstä koskeva valitus on käsiteltävä kiireellisenä.
5 a § (29.3.2019/404)
5 a § on kumottu L:lla 29.3.2019/404 .
5 b § (29.3.2019/404)
Suomalaisen luottolaitoksen osallistumiseen rajat ylittävään sulautumiseen Euroopan talousalueella
sovelletaan 5 §:ää.
1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 3/13Jos sulautumisessa vastaanottava yhtiö on rekisteröity tai rekisteröidään toiseen valtioon, sulautumiseen ei
kuitenkaan sovelleta 5 §:n 3 ja 4 momenttia. Rekisteriviranomainen ei saa antaa tällaista sulautumista
koskevaa eurooppayhtiölain (742/2004) 4 §:n  3 momentissa tai osakeyhtiölain 16 luvun 26 §:n 4 momentissa
tarkoitettua todistusta, jos Finanssivalvonta on ilmoittanut rekisteriviranomaiselle ennen mainituissa
pykälissä tarkoitetun luvan myöntämistä, että luottolaitos ei ole noudattanut sulautumista, Suomessa
tapahtuvan toiminnan jatkamista tai toiminnan lopettamista koskevia säännöksiä. Luvan saa antaa ennen kuin
kuukausi on kulunut osakeyhtiölain 16 luvun 6 §:n 2 momentissa tarkoitetusta velkojien kuulutukselle
asetetusta määräpäivästä vain, jos Finanssivalvonta on ilmoittanut, ettei se vastusta luvan antamista tai
eurooppayhtiön perustamiseen liittyvää kotipaikan siirtoa.
Jos toiseen valtioon rekisteröitävä vastaanottava luottolaitos aikoo sulautumisen jälkeen jatkaa
luottolaitostoimintaa Suomessa, siihen sovelletaan, mitä ulkomaisen luottolaitoksen toiminnasta Suomessa
säädetään.
5 c § (29.12.2022/1348)
Jos luottolaitos aikoo siirtää kotipaikkansa toiseen ET A-valtioon siten kuin osakeyhtiölain 17 a luvun 1 §:ssä
säädetään, luottolaitoksen on lähetettävä Finanssivalvonnalle jäljennös osakeyhtiölain 17 a luvun 4 §:ssä
tarkoitetusta siirtosuunnitelmasta, 6 §:ssä tarkoitetusta hallituksen selvityksestä ja 9 §:n 1 momentissa
tarkoitetusta lausunnosta viipymättä sen jälkeen, kun luottolaitos on ilmoittanut suunnitelman
rekisteröitäväksi. Osakeyhtiölain 17 a luvun 9 §:n 1 momentissa tarkoitetulta tilintarkastajalta edellytetään
luottolaitostoiminnasta annetun lain 12 luvun 14 §:n mukaista pätevyyttä tai muulta riippumattomalta
asiantuntijalta sitä vastaavaa kohdevaltiossa hyväksyttyä pätevyyttä. Finanssivalvonta voi ilmoituksen
saatuaan vaatia myös muita tarpeelliseksi katsomiaan tietoja.
Rekisteriviranomainen ei saa antaa osakeyhtiölain 17 a luvun 21 §:n 4 momentissa tarkoitettua todistusta, jos
Finanssivalvonta on ilmoittanut rekisteriviranomaiselle ennen osakeyhtiölain 17 a luvun 21 §:n 2
momentissa tarkoitetun luvan myöntämistä, että luottolaitos ei ole noudattanut kotipaikan siirtoa, Suomessa
tapahtuvan toiminnan jatkamista tai toiminnan lopettamista koskevia säännöksiä. Luvan saa antaa ennen kuin
kuukausi on kulunut osakeyhtiölain 17 a luvun 1 1 §:n 2 momentissa tarkoitetusta määräpäivästä vain, jos
Finanssivalvonta on ilmoittanut, ettei se vastusta kotipaikan siirtoa.
Jos luottolaitos aikoo jatkaa luottolaitostoimintaa Suomessa kotipaikan siirron jälkeen, siihen sovelletaan,
mitä ulkomaisen luottolaitoksen toiminnasta Suomessa säädetään.
L:lla 1348/2022  lisätty 5 c § tulee voimaan 31.1.2023.
6 §
Mitä osakeyhtiölain 16 luvun 6, 7 ja 15 §:ssä säädetään velkojasta, ei sovelleta tallettajaan. Sulautuvan
luottolaitoksen on kuitenkin ilmoitettava sulautumisesta tallettajalle viimeistään kolme kuukautta ennen
rekisteriviranomaisen osakeyhtiölain 16 luvun 6 §:n 2 momentin nojalla muille velkojille asettamaa
määräaikaa. Ilmoituksessa on mainittava vastaanottavan luottolaitoksen toiminimi ja osoite. (9.2.2007/122)
Edellä 1 momentissa tarkoitetusta ilmoituksesta on käytävä ilmi, että jos tallettajan sulautumiseen osallisissa
luottolaitoksissa olevien talletusten yhteenlaskettu määrä ylittää rahoitusvakausviranomaisesta annetun lain
(1195/2014) 5 luvun 8 §:ssä  säädetyn talletussuojan enimmäisrajan, talletussuojaan sovelletaan mainitun
luvun 13 §:ää. Tallettajalla on oikeus kuuden kuukauden kuluessa ilmoituksen vastaanottamisesta irtisanoa
alkuperäisten sopimusehtojen estämättä sellainen talletus, joka mainitun 8 §:n nojalla jää kokonaan tai
osittain talletussuojan ulkopuolelle. Mitä tässä momentissa säädetään, ei sovelleta, jos sulautuvia
talletuspankkeja pidetään mainitun pykälän 5 momentissa tarkoitetulla tavalla yhtenä talletuspankkina
mainitun pykälän 1 momentissa tarkoitettua talletussuojan ylärajaa sovellettaessa. (26.3.2021/237)
Mitä edellä 1 momentissa säädetään tallettajasta, sovelletaan vastaavasti vastaanottavan luottolaitoksen
tallettajaan, jos vastaanottavan luottolaitoksen velkojia on osakeyhtiölain 16 luvun 6 §:n 3 momentin mukaan
kuultava. (21.7.2006/642)
Mitä edellä tässä pykälässä säädetään tallettajasta ja tallettajan irtisanomisoikeudesta sulautumisen
yhteydessä, koskee vastaavasti luottolaitoksen kotipaikan siirtoa Euroopan talousalueeseen kuuluvaan
1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 4/13toiseen valtioon sekä sellaista sulautumista, jossa vastaanottava luottolaitos rekisteröidään toiseen valtioon.
Tallettajalla on irtisanomisoikeus, jos rahoitusvakausviranomaisesta annetussa laissa säädetyn talletussuojan
piirissä oleva talletus kokonaan tai osittain jää talletussuojan ulkopuolelle toimenpiteen jälkeen. Tallettajalle
annettavassa ilmoituksessa luottolaitoksen on selvitettävä rahoitusvakausviranomaisesta annetun lain 5 luvun
18 §:n perusteella annettuihin tietoihin tulevat muutokset. (19.12.2014/1204)
Luottolaitoksen on 4 momentissa tarkoitetuissa tapauksissa laadittava talletussuojasta selvitys
(talletussuojaselvitys ), jossa selostetaan talletussuojaa koskevat järjestelyt ennen toimenpidettä ja
toimenpiteen jälkeen sekä esitetään mahdolliset erot talletussuojan kattavuudessa. Luottolaitoksen on
pyydettävä talletussuojaselvityksestä Finanssivalvonnan lausunto. Lausuntopyyntöön on liitettävä
Finanssivalvonnan määräämät lisäselvitykset. Talletussuojaselvitys ja jäljennös Finanssivalvonnan
lausunnosta on liitettävä tallettajalle annettavaan ilmoitukseen. (1.12.2017/824)
6 a § (21.7.2006/642)
Jos luottolaitoksen kotipaikka siirretään toiseen valtioon tai sulautumisessa vastaanottava luottolaitos
rekisteröidään toiseen valtioon ja toimenpiteen jälkeen talletus jää kokonaan tai osittain talletussuojan
ulkopuolelle, tallettajalla on oikeus irtisanoa talletus myös siten, että luottolaitoksen on viipymättä
maksettava irtisanottu talletus tai annettava sen maksamisesta turvaava vakuus. Irtisanominen on tehtävä
kirjallisesti ja viimeistään luottolaitoksen velkojille annettavassa osakeyhtiölain 16 luvun 6 §:ssä
tarkoitetussa kuulutuksessa mainittavana määräpäivänä. Edellä 6 §:ssä tarkoitetussa ilmoituksessa on
mainittava tallettajan oikeudesta irtisanoa talletuksensa tämän pykälän mukaisesti. Luottolaitoksen on
ilmoitettava irtisanomisesta Rahoitustarkastukselle viipymättä tässä pykälässä tarkoitetulle irtisanomiselle
varatun ajan päätyttyä.
7 § (9.2.2007/122)
Kombinaatiosulautumisessa perustettavalle luottolaitokselle on haettava luottolaitostoiminnasta annetussa
laissa tarkoitettu toimilupa. Kombinaatiosulautumista ei saa rekisteröidä, ellei toimilupaa samalla
rekisteröidä.
3 luku
Jakautuminen ja sidotun oman pääoman alentaminen
8 § (21.7.2006/642)
8 § on kumottu L:lla 21.7.2006/642 .
9 §
Jakautuvan luottolaitoksen jakautumissuunnitelmaan ja jakautumisen täytäntöönpanon rekisteröintiin sekä
täytäntöönpanoa koskevaan lupaan ja todistukseen sovelletaan, mitä niistä säädetään 5, 5 b, 6 ja 6 a §:ssä
sulautumisen osalta. Mitä 5 §:n 3 momentissa säädetään, ei kuitenkaan sovelleta osakeyhtiölain 17 luvun 2
§:n 1 momentin 1 kohdassa tarkoitettuun kokonaisjakautumiseen, jos jakautuminen tapahtuu perustettaviin
yhtiöihin, jotka ovat yksinomaan luottolaitoksia. (29.3.2019/404)
2 mom. on kumottu L:lla 21.7.2006/642 .
Jakautumisessa perustettavaan luottolaitokseen sovelletaan soveltuvin osin, mitä 7 §:ssä säädetään.
Mitä osakeyhtiölain 17 luvun 16 §:n 6 momentissa säädetään jakautuvan yhtiön veloista, ei sovelleta velkaan
tai velan osaan, joka voidaan korvata rahoitusvakausviranomaisesta annetun lain 5 luvussa tarkoitetusta
talletussuojarahastosta tai sijoituspalvelulain (747/2012) 1 1 luvussa  tarkoitetusta korvausrahastosta.
(19.12.2014/1204)
10 § (8.8.2014/613)
Mitä osakeyhtiölain 14 luvun 2–5 §:ssä sekä 17 luvun 6, 7 ja 15 §:ssä säädetään velkojasta, sovelletaan
tämän luvun säännöksiä sovellettaessa siihen, jonka hyväksi luottolaitos on antanut takauksen tai muun
siihen rinnastettavan sitoumuksen tai jolle luottolaitoksen kanssa tehdyn johdannaissopimuksen perusteella
1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 5/13voi syntyä rahamääräinen saatava, jos sitoumus siirtyy muun kuin toisen luottolaitostoiminnasta annetun lain
1 luvun 7 §:n 1 momentissa tarkoitetun luottolaitoksen vastattavaksi.
11 § (21.7.2006/642)
Alennettaessa luottolaitoksen osakepääomaa, ylikurssirahastoa tai vararahastoa taikka jaettaessa vapaata
omaa pääomaa siten, että velkojilla on osakeyhtiölain 14 luvun 2 §:n mukaan oikeus vastustaa alentamista tai
jakamista, tallettajiin ei sovelleta, mitä osakeyhtiölain 14 luvun 2–5 §:ssä säädetään velkojista.
4 luku
Liiketoiminnan luovutus
12 §
Luottolaitos ( luovuttava luottolaitos ) voi luovuttaa varojaan ja velkojaan yhdelle tai useammalle
luottolaitokselle tai muulle yritykselle ( vastaanottava yritys ) niin kuin tässä luvussa säädetään.
Liiketoiminnan luovutus voidaan toteuttaa, vaikka luovuttava luottolaitos on asetettu selvitystilaan, jollei
luottolaitoksen omaisuutta ole ryhdytty jakamaan osakkeenomistajille.
13 §
Luovuttavan luottolaitoksen hallituksen on laadittava luovutussuunnitelma, johon sovelletaan osakeyhtiölain
17 luvun 3 §:ää. (29.3.2019/404)
Liiketoiminnan luovutuksen täytäntöönpanoon sovelletaan lisäksi soveltuvin osin, mitä edellä 3 luvussa
säädetään jakautumisen täytäntöönpanosta. Edellä tässä momentissa tarkoitettu velkojien kuulemismenettely
koskee kuitenkin ainoastaan luovutettavia velkoja.
Liiketoiminnan luovutukseen sovelletaan soveltuvin osin, mitä osakeyhtiölain 17 luvun 16 §:n 6 momentissa
ja edellä 9 §:n 4 momentissa säädetään. (21.7.2006/642)
Luovuttavan luottolaitoksen varat, velat, varaukset ja sitoumukset siirtyvät luovutussuunnitelmassa
määrätyllä tavalla vastaanottavalle yritykselle, kun luovutus on rekisteröity .
5 luku
Vapaaehtoinen toimiluvasta luopuminen
14 § (14.12.2012/760)
Finanssivalvonta voi tämän luvun mukaisesti luottolaitoksen hakemuksesta peruuttaa sen toimiluvan ilman,
että luottolaitos olisi asetettava selvitystilaan.
Hakemuksen liitteenä on oltava:
1) jäljennös luottolaitoksen yhtiökokouksen päätöksestä, jolla luottolaitos on päättänyt luopua
toimiluvastaan;
2) selvitys siitä, että luottolaitoksella ei enää ole talletuksia eikä se enää harjoita liiketoimintanaan
muutakaan luottolaitostoiminnasta annetussa laissa tai sijoituspalvelulaissa luvanvaraiseksi säädettyä
toimintaa;
3) tilintarkastajan lausunto 2 kohdassa tarkoitetusta selvityksestä;
4) rekisteriviranomaisen lupa toimiluvasta luopumiseen.
15 § (21.7.2006/642)
Päätös luottolaitoksen toimiluvasta luopumisesta on tehtävä osakeyhtiölain 5 luvun 27 §:n mukaisella
määräenemmistöllä.
16 § (21.7.2006/642)
1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 6/13Toimiluvasta luopumiseen on saatava rekisteriviranomaisen lupa. Lupamenettelyssä noudatetaan soveltuvin
osin, mitä osakeyhtiölain 14 luvun 2–5 §:ssä sekä tämän lain 10 §:ssä säädetään. Luottolaitoksen
jakautumista tai liiketoiminnan luovutusta koskeva kuulutus velkojille voidaan antaa yhteisesti toimiluvasta
luopumista koskevan kuulutuksen kanssa, jos toimia haetaan samalla kertaa.
17 § (27.6.2003/589)
Rahoitustarkastuksen on ilmoitettava 14 §:ssä tarkoitettu päätös rekisteröitäväksi. Toimiluvan peruuttaminen
tulee voimaan, kun päätös on rekisteröity .
6 luku
Selvitystila ja konkurssi
Selvitystilaa koskevat säännökset (19.5.2004/408)
18 §
Luottolaitoksen selvitystilaan sovelletaan, mitä osakeyhtiölaissa säädetään, jollei jäljempänä tässä laissa
toisin säädetä.
Rekisteriviranomaisen ja tuomioistuimen on osakeyhtiölain 20 luvun 5 §:ssä tarkoitettuun määräpäivään
mennessä pyydettävä Rahoitustarkastuksen lausunto rekisteristä poistamisesta tai selvitystilaan
määräämisestä. (21.7.2006/642)
Luottolaitokseen ei sovelleta, mitä kaupparekisterilain (129/1979) 24 §:ssä  säädetään. (21.7.2006/642)
Luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012
muuttamisesta annetun Euroopan parlamentin ja neuvoston asetuksen (EU) N:o 575/2013 51 artiklassa
tarkoitettuun luottolaitoksen ensisijaiseen lisäpääomaan luettua rahoitusvälinettä ei katsota velaksi
osakeyhtiölain 20 luvun 7 §:n 2 momenttia ja 23 §:ää sovellettaessa. (9.11.2018/869)
18 a § (21.7.2006/642)
Luottolaitoksen on ilmoitettava Rahoitustarkastukselle ennen kuin luottolaitos asetetaan selvitystilaan
yhtiökokouksen päätöksellä. Mitä edellä säädetään yhtiökokouksen päätöksestä, sovelletaan soveltuvin osin
osakeyhtiölain 5 luvun 1 §:n 2 momentissa tarkoitettuun osakkeenomistajien yksimieliseen päätökseen.
19 § (27.6.2003/589)
Rahoitustarkastuksen on päättäessään luottolaitoksen toimiluvan peruuttamisesta samalla määrättävä
luottolaitos selvitystilaan, jollei 5 luvun säännöksistä muuta johdu. Selvitystila alkaa, kun toimiluvan
peruuttamista ja selvitystilaan määräämistä koskeva Rahoitustarkastuksen päätös on tehty .
20 §
Finanssivalvonnan tai Rahoitusvakausviraston tehdessä päätöksen luottolaitoksen asettamisesta selvitystilaan
sen on samalla valittava yksi tai useampi selvitysmies. Selvitysmiehiin sovelletaan muuten osakeyhtiölain 20
luvun 9 §:n 1 ja 3 momenttia. Mainitun pykälän 3 momentissa tarkoitettua määräystä voi hakea myös
Finanssivalvonta ja Rahoitusvakausvirasto. (26.3.2021/237)
Selvitysmiesten on tehtävä osakeyhtiölain 20 luvun 10 §:ssä tarkoitettu ilmoitus talletussuojarahastolle,
vakuusrahastolle ja sijoittajien korvausrahastolle, jos luottolaitos on rahaston jäsen, sekä, jos ilmoitus
perustuu muuhun kuin 19 §:ssä tarkoitettuun päätökseen, Rahoitustarkastukselle. (21.7.2006/642)
Selvitysmiesten on viipymättä sen jälkeen, kun Rahoitustarkastus on tehnyt päätöksen toimiluvan
peruuttamisesta, kutsuttava koolle luottolaitoksen yhtiökokous päättämään toimenpiteistä luottolaitoksen
sulautumisesta toiseen luottolaitokseen tai toimilupaedellytysten korjaamisesta muulla tavalla taikka
luottolaitoksen purkamisesta. (27.6.2003/589)
Selvitysmiesten on haettava Rahoitustarkastukselta toimiluvan peruuttamista viivytyksettä sen jälkeen, kun
toimiluvan edellytyksiä ei enää ole tai selvityksen tarkoituksenmukainen jatkaminen ei enää edellytä
toimilupaa. (27.6.2003/589)
1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 7/13Selvitysmiesten on annettava lopputilitys sekä osakeyhtiölain 20 luvun 17 §:n 1 momentissa tarkoitettu
ilmoitus tiedoksi Finanssivalvonnalle sekä Rahoitusvakausvirastolle, jos se on päättänyt selvitystilaan
asettamisesta. (26.3.2021/237)
20 a § (26.3.2021/237)
Rekisteriviranomaisen, Finanssivalvonnan, Rahoitusvakausviraston ja tuomioistuimen on valitessaan
selvitysmiehen annettava hänelle todistus hänen valitsemisestaan tehtävään. Ote tai jäljennös yhtiökokouksen
pöytäkirjasta on todistus siitä, että yhtiökokous on valinnut selvitysmiehen tehtäväänsä.
20 b § (19.5.2004/408)
Kun luottolaitoksen selvitystilassa toimitetaan tieto velkojille annetusta kuulutuksesta osakeyhtiölain 20
luvun 14 §:ssä ja julkisesta haasteesta annetun lain (729/2003) 4 §:n  3 momentissa tarkoitetulla tavalla,
ilmoituksessa on mainittava lisäksi: (21.7.2006/642)
1) mitä 24 §:n 2 momentissa säädetään tallettajan ilmoittautumisesta pankille; sekä
2) onko velkojan ilmoitettava etuoikeutettu saatava tai saatava, jonka vakuutena on esineoikeus.
Ilmoitus on tehtävä ainakin suomeksi ja ruotsiksi. Ilmoituksessa on oltava kaikkien Euroopan
talousalueeseen kuuluvien valtioiden ( ETA-valtio ) virallisilla kielillä otsikko "Kehotus saatavan
ilmoittamiseen tai huomautusten esittämiseen; noudatettavat määräajat".
Konkurssia koskevat säännökset (19.5.2004/408)
21 § (26.3.2021/237)
Luottolaitos voidaan asettaa konkurssiin luottolaitoksen, sen velkojan tai Rahoitusvakausviraston
hakemuksesta noudattaen, mitä konkurssilaissa (120/2004)  ja jäljempänä tässä luvussa säädetään.
22 §
Velkojan hakiessa luottolaitosta konkurssiin tuomioistuimen on viipymättä ilmoitettava hakemuksesta
Rahoitustarkastukselle. Tuomioistuimen on lykättävä asian käsittelyä enintään kuukaudella, jos
Rahoitustarkastus esittää tätä koskevan pyynnön viikon kuluessa tässä momentissa tarkoitetun ilmoituksen
vastaanottamisesta. (27.6.2003/589)
Velkoja, jonka saaminen perustuu yksinomaan talletussuojarahastosta täysimääräisesti korvattavaan
saamiseen, ei voi hakea liikepankkia konkurssiin tällaisen saamisen perusteella.
22 a § (19.5.2004/408)
Luottolaitoksen velkojille toimitettavassa saatavien valvontaa koskevassa ilmoituksessa on mainittava sen
lisäksi, mitä muuten säädetään:
1) mitä 23 §:ssä säädetään tallettajan valvontavelvollisuudesta ja mitä 24 §:n 2 momentissa säädetään
tallettajan ilmoittautumisesta pankille; sekä
2) onko velkojan ilmoitettava etuoikeutettu saatava tai saatava, jonka vakuutena on esineoikeus.
Luottolaitoksen velkojille toimitettava ilmoitus, joka koskee saatavien valvontaa tai huomautusten
esittämistä, on tehtävä ainakin suomeksi ja ruotsiksi. Ilmoituksessa on oltava kaikkien ET A-valtioiden
virallisilla kielillä otsikko "Kehotus saatavan ilmoittamiseen; noudatettavat määräajat" tai vastaavasti
"Kehotus huomautusten esittämiseen; noudatettavat määräajat".
23 § (8.8.2014/613)
Jos liikepankin omaisuus on luovutettu konkurssiin, tallettajan ei tarvitse ilmoittaa eikä valvoa talletustilillä
olevaa saatavaansa, ellei 24 §:n 2 momentista muuta johdu. Mitä tässä pykälässä säädetään tallettajasta, ei
sovelleta talletussuojarahastoon, jolle tallettajan oikeudet ovat siirtyneet luottolaitostoiminnasta annetun lain
14 luvun 8 §:n 7 momentin nojalla.
1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 8/13Selvitystilaa ja konkurssia koskevat yhteiset säännökset (19.5.2004/408)
23 a § (26.3.2021/237)
Luottolaitoksen asettamisesta selvitystilaan ovat toimivaltaisia päättämään luottolaitoksen yhtiökokous,
rekisteriviranomainen, Finanssivalvonta ja Rahoitusvakausvirasto noudattaen tätä lakia ja osakeyhtiölakia.
Suomalaisen tuomioistuimen toimivallasta asettaa luottolaitos konkurssiin säädetään erikseen. Edellä
säädetty menettely käsittää myös muissa ET A-valtioissa sijaitsevat luottolaitoksen sivukonttorit.
Rahoitusvakausviraston on määrättävä luottolaitos selvitystilaan tai haettava tuomioistuimessa sen
asettamista konkurssiin, jos luottolaitosten ja sijoituspalveluyritysten kriisinratkaisusta annetun lain
(1194/2014) 4 luvun 1 §:n  1 momentin 1 ja 2 kohdan mukaiset edellytykset luottolaitoksen asettamiselle
kriisihallintoon täyttyisivät, mutta Rahoitusvakausvirasto tekee päätöksen olla asettamatta luottolaitosta
kriisihallintoon, koska sitä ei pidetä mainitun momentin 3 kohdan mukaisesti tarpeellisena tärkeän yleisen
edun turvaamiseksi. Rahoitusvakausviraston on määrättävä luottolaitos selvitystilaan tai haettava sen
asettamista konkurssiin myös, jos yhdenmukaisten sääntöjen ja yhdenmukaisen menettelyn vahvistamisesta
luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin
ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta annetun
Euroopan parlamentin ja neuvoston asetuksen (EU) N:o 806/2014 42 artiklassa tarkoitettu
kriisinratkaisuneuvosto ei mainitun asetuksen 18 artiklan 8 kohdan mukaisesti aseta luottolaitosta
kriisihallintoon. Rahoitusvakausviraston on kuultava Finanssivalvontaa ennen selvitystilaan määräämistä tai
konkurssihakemuksen tekemistä. Selvitystila alkaa, kun Rahoitusvakausviraston päätös on tehty .
23 b § (19.12.2008/881)
Sellaisen luottolaitoksen, jolla on sivukonttori toisessa ET A-valtiossa, selvitystilassa selvitysmiehen ja
konkurssissa pesänhoitajan on julkaistava selvitystilaan tai konkurssiin asettamista koskevasta päätöksestä
ote Euroopan unionin virallisessa lehdessä ja jokaisen tässä pykälässä tarkoitetun ET A-valtion kahdessa
valtakunnallisessa päivälehdessä. Ote on julkaistava ainakin suomeksi ja ruotsiksi.
23 c § (19.5.2004/408)
Selvitysmiehen ja konkurssissa pesänhoitajan on pyydettävä, että selvitystila- tai konkurssimenettelyn
aloittamisesta on tehtävä merkintä toisessa ET A-valtiossa pidettävään kiinteistörekisteriin, kaupparekisteriin
tai muuhun julkiseen rekisteriin, jos rekisterimerkintä on kyseisen valtion lainsäädännön mukaan tehtävä
selvitystila- tai konkurssimenettelyn aloittamisesta.
23 d § (19.5.2004/408)
Velkoja, jonka asuinpaikka, kotipaikka tai sääntömääräinen kotipaikka on toisessa ET A-valtiossa, voi
ilmoittaa tai valvoa saatavansa tai esittää saataviin liittyviä huomautuksia myös tämän toisen valtion
virallisella kielellä. Tässä tapauksessa saatavaa ilmoitettaessa, valvottaessa tai saatavaan liittyviä
huomautuksia esitettäessä otsikon "Saatavan ilmoittaminen tai valvominen" tai vastaavasti "Saataviin
liittyvien huomautusten esittäminen" on kuitenkin oltava joko suomeksi tai ruotsiksi.
Luottolaitoksen selvitystilassa ja konkurssissa toisen ET A-valtion julkinen viranomainen rinnastetaan 1
momentissa tarkoitettuun velkojaan.
23 e § (19.5.2004/408)
Selvitysmiehen ja konkurssissa pesänhoitajan on säännöllisesti tiedotettava velkojille selvitystila- ja
konkurssimenettelyn edistymisestä.
24 §
Luottolaitoksen velkoja on, jollei sopimusehdoista muuta johdu, velvollinen vastaanottamaan maksun myös
erääntymättömästä velasta sen jälkeen, kun luottolaitos on asetettu selvitystilaan tai konkurssiin. Velkoja on
tällöin oikeutettu saamaan korvauksen vahingosta, joka aiheutuu sovitun koron ja sitä alhaisemman
markkinakoron erotuksesta. Mitä tässä momentissa säädetään, ei sovelleta kiinnitysluottopankkilain 2 §:ssä
tarkoitettuihin vakuudellisiin joukkovelkakirjalainoihin.
1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 9/13Kun liikepankki on asetettu selvitystilaan tai konkurssiin, pankin on kehotettava julkisella kuulutuksella
tallettajia, jotka eivät ole kymmeneen vuoteen ennen selvitystilan tai konkurssin alkamista käyttäneet
pankissa olevaa tiliään, kahden vuoden kuluessa kuulutuksen antamisesta ilmoittautumaan pankille uhalla,
että tilinomistaja muutoin menettää puhevaltansa luottolaitosta kohtaan. Kehotus on lisäksi lähetettävä edellä
tarkoitetuille tallettajille kirjeitse pankin tiedossa olevalla osoitteella. Tällöin noudatetaan vastaavasti, mitä
20 b §:n 2 momentissa ja 22 a §:n 2 momentissa säädetään. (19.5.2004/408)
Euroopan talousalueella noudatettavat sovellettavan lain säännökset (19.5.2004/408)
24 a § (19.5.2004/408)
Luottolaitoksen selvitystilaan ja konkurssiin sekä menettelyn oikeusvaikutuksiin sovelletaan Suomen lakia,
jollei jäljempänä tässä luvussa toisin säädetä.
24 b § (19.5.2004/408)
Työsopimuksia ja työsuhteita koskevat oikeusvaikutukset määräytyvät yksinomaan sen ET A-valtion lain
mukaan, jota sovelletaan kyseiseen työsopimukseen tai työsuhteeseen.
24 c § (19.5.2004/408)
Kiinteän omaisuuden käyttö- tai luovutussopimuksia koskevat oikeusvaikutukset määräytyvät yksinomaan
sen ET A-valtion lain mukaan, jonka alueella kiinteä omaisuus sijaitsee.
24 d § (19.5.2004/408)
Oikeusvaikutukset sellaisiin luottolaitoksen oikeuksiin, jotka koskevat kiinteää omaisuutta, alusta tai ilma-
alusta ja jotka on merkittävä julkiseen rekisteriin, määräytyvät sen ET A-valtion lain mukaan, jossa rekisteriä
pidetään.
24 e § (19.5.2004/408)
Arvopapereihin ja johdannaissopimuksiin kohdistuvat oikeudet, joiden syntymisestä tai siirtämisestä on
tehtävä kirjaus tilille, rekisteriin taikka keskitettyyn säilytysjärjestelmään, määräytyvät sen ET A-valtion lain
mukaan, jossa rekisteriä tai tiliä pidetään taikka jossa säilytysjärjestelmä sijaitsee.
24 f § (19.12.2014/1204)
Nettoutussopimusten oikeusvaikutukset määräytyvät yksinomaan niihin sopimuksiin sovellettavan lain
perusteella, jollei luottolaitosten ja sijoituspalveluyritysten kriisinratkaisusta annetun lain 12 luvun 7–1 1 §:stä
muuta johdu.
Takaisinostosopimusten oikeusvaikutukset määräytyvät yksinomaan kyseisiin sopimuksiin sovellettavan lain
perusteella, jollei 1 momentissa mainituista luottolaitosten ja sijoituspalveluyritysten kriisinratkaisusta
annetun lain säännöksistä tai tämän lain 24 e §:stä muuta johdu.
24 g § (19.5.2004/408)
Selvitystila- tai konkurssimenettelyn oikeusvaikutukset säännellyillä markkinoilla tehtyihin liiketoimiin
määräytyvät yksinomaan sen lain perusteella, jota näillä markkinoilla tehtyihin liiketoimiin sovelletaan, jollei
24 e §:stä muuta johdu.
24 h § (19.5.2004/408)
Selvitystilan tai konkurssin alkaminen ei vaikuta velkojan tai sivullisen esineoikeuteen, joka menettelyn
alkaessa kohdistuu muussa ET A-valtiossa kuin Suomessa sijaitsevaan luottolaitoksen omaisuuteen. Sama
koskee omistuksenpidätysehtoon perustuvia oikeuksia, jos omaisuus toimenpiteen tai menettelyn alkaessa
sijaitsee muussa ET A-valtiossa kuin Suomessa.
Selvitystilan tai konkurssin alkaminen ei estä velkojaa käyttämästä saatavaansa luottolaitokselle olevan
velkansa kuittaamiseen, jos tällainen kuittaus on sallittu luottolaitoksen saatavaan sovellettavan lain mukaan.
1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 10/13Mitä 1 ja 2 momentissa säädetään, ei estä vetoamasta oikeustoimen mitättömyyteen tai pätemättömyyteen
eikä oikeustoimen peräyttämistä Suomen lain nojalla.
24 i § (19.5.2004/408)
Jos luottolaitos tekee selvitystilan tai konkurssin alkamisen jälkeen vastikkeellisen oikeustoimen, joka
koskee kiinteää omaisuutta, julkiseen rekisteriin merkittävää alusta tai ilma-alusta taikka arvopaperia tai
johdannaissopimusta, johon kohdistuvat oikeudet merkitään rekisteriin tai tilille tai jotka sijoitetaan
keskitettyyn säilytysjärjestelmään, tällaisen oikeustoimen pätevyys määräytyy sen ET A-valtion lain mukaan,
jonka alueella kiinteä omaisuus sijaitsee tai jossa rekisteriä, tiliä tai järjestelmää pidetään.
24 j § (19.5.2004/408)
Mitä 24 a §:ssä tai 24 h §:n 3 momentissa säädetään, ei sovelleta oikeustoimen mitättömyyteen tai
pätemättömyyteen eikä oikeustoimen peräyttämiseen, jos se, joka on saanut etua velkojia vahingoittavasta
toimesta, osoittaa, että oikeustoimeen sovelletaan muun ET A-valtion kuin Suomen lakia ja että oikeustointa
ei tämän lain mukaan voida riitauttaa kyseisessä tapauksessa.
24 k § (19.5.2004/408)
Jos selvitystilan tai konkurssin alkaessa on vireillä oikeudenkäynti, joka koskee menettelyn piiriin kuuluvaa
luottolaitoksen omaisuutta tai oikeutta, oikeudenkäyntiä koskevat oikeusvaikutukset määräytyvät
yksinomaan sen ET A-valtion lain mukaan, jossa oikeudenkäynti on vireillä.
7 luku
Vahingonkorvausvelvollisuus
25 § (21.7.2006/642)
Luottolaitoksen osakkeenomistajan, hallintoneuvoston ja hallituksen jäsenen sekä toimitusjohtajan
vahingonkorvausvelvollisuudesta, joka perustuu tämän lain rikkomiseen, säädetään luottolaitostoiminnasta
annetussa laissa. Edellä tarkoitettuun korvausvelvollisuuteen perustuvan vahingonkorvauskanteen
nostamiseen luottolaitoksen lukuun sovelletaan osakeyhtiölain 22 luvun 6–8 §:ää. Tilintarkastajan
vahingonkorvausvelvollisuudesta säädetään tilintarkastuslain (1141/2015) 10 luvun 9 §:ssä . (12.8.2016/638)
Finanssivalvonnalla on osakeyhtiölain 22 luvun 6 ja 7 §:n estämättä oikeus, jos se katsoo tallettajien edun
sitä vaativan, nostaa vahingonkorvauskanne luottolaitoksen lukuun luottolaitostoiminnasta annetun lain 21
luvun 1 §:ssä tarkoitettua henkilöä tai yhteisöä vastaan. (8.8.2014/613)
8 luku
Voimaantulo- ja siirtymäsäännökset
26 §
Tämä laki tulee voimaan 1 päivänä tammikuuta 2002 ja sillä kumotaan 28 päivänä joulukuuta 1990 annettu
liikepankkilaki (1269/1990)  siihen myöhemmin tehtyine muutoksineen.
27 §
Yhtiöjärjestykseen sisältyvän tämän lain vastaisen määräyksen sijasta noudatetaan tämän lain säännöksiä.
Lain vastaisen yhtiöjärjestyksen muutos on ilmoitettava rekisteröitäväksi samalla, kun muu yhtiöjärjestyksen
muutos ilmoitetaan rekisteröitäväksi, ja viimeistään kolmen vuoden kuluttua lain voimaantulosta.
Jos lupaa osakepääoman alentamiseen, sulautumiseen tai jakautumiseen on haettu valtiovarainministeriöltä
ennen tämän lain voimaantuloa, menettelyyn sovelletaan tämän lain voimaan tullessa voimassa olleen
liikepankkilain säännöksiä.
Lain 24 §:n 1 momenttia ei sovelleta ennen lain voimaantuloa syntyneisiin velkoihin.
HE 180/2001 , TaVM 20/2001, EV  203/2001
Muutossäädösten voimaantulo ja soveltaminen:
27.6.2003/589:
1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 11/13Tämä laki tulee voimaan 1 päivänä heinäkuuta 2003.
HE 175/2002 , TaVM 27/2002, EV  277/2002
19.5.2004/408:
Tämä laki tulee voimaan 31 päivänä toukokuuta 2004.
Ennen tämän lain voimaantuloa alkaneeseen selvitystilaan ja konkurssiin sovelletaan tämän lain voimaan
tullessa voimassa olleita säännöksiä.
HE 23/2004 , TaVM 7/2004, EV  40/2004, Euroopan parlamentin ja neuvoston direktiivi 2001/24/EY
(32001L0024); EYVL  N:o L  125, 5.5.2001, s. 15
30.7.2004/702:
Tämä laki tulee voimaan 5 päivänä elokuuta 2004.
HE 69/2004 , TaVM 12/2004, EV  103/2004, Euroopan parlamentin ja neuvoston direktiivi 2002/87/EY
(32002L0087); EYVL  N:o L  035, 1 1.2.2003, s. 1-27
13.8.2004/749:
Tämä laki tulee voimaan 8 päivänä lokakuuta 2004.
HE 55/2004 , TaVM 13/2004, EV  107/2004, Neuvoston asetus (EY) N:o 2157/2001 (32001R2157); EYVL
N:o L  294, 8.10.2001, s. 1
21.7.2006/642:
Tämä laki tulee voimaan 1 päivänä syyskuuta 2006.
Sulautumiseen tai jakautumiseen sovelletaan tämän lain voimaan tullessa voimassa olleita säännöksiä, jos
sulautumis- tai jakautumissuunnitelma ilmoitetaan rekisteröitäväksi ennen tämän lain voimaantuloa.
Sidotun oman pääoman alentamiseen, liiketoiminnan luovutukseen, toimiluvasta luopumiseen ja
selvitystilaan sovelletaan tämän lain voimaan tullessa voimassa olleita säännöksiä, jos asianomaista
toimenpidettä koskeva päätös on tehty ennen tämän lain voimaantuloa.
Vahingonkorvaukseen, joka perustuu ennen tämän lain voimaantuloa tapahtuneeseen tekoon tai
laiminlyöntiin, sovelletaan tämän lain voimaan tullessa voimassa olleita säännöksiä.
HE 109/2005 , TaVM 7/2006, EV  63/2006
9.2.2007/122:
Tämä laki tulee voimaan 15 päivänä helmikuuta 2007.
HE 21/2006 , TaVM 25/2006, EV  252/2006
28.12.2007/1421:
Tämä laki tulee voimaan 31 päivänä joulukuuta 2007.
HE 103/2007 , TaVM 8/2007, EV  115/2007, Euroopan parlamentin ja neuvoston direktiivi 2005/56/EY  ,
EYVL  N:o L  310, 12.7.2005, s. 1–9
19.12.2008/881:
Tämä laki tulee voimaan 1 päivänä tammikuuta 2009.
HE 66/2008 , TaVM 20/2008, EV  109/2008
1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 12/1314.12.2012/760:
Tämä laki tulee voimaan 1 päivänä tammikuuta 2013.
HE 32/2012 , TaVM 1 1/2012, EV  117/2012
8.8.2014/613:
Tämä laki tulee voimaan 15 päivänä elokuuta 2014.
HE 39/2014 , TaVM 6/2014, EV  62/2014, Euroopan parlamentin ja neuvoston direktiivi 2013/36/EU
(32013L0036); EUVL  N:o L  176, 27.6.2013, s. 338-436, Euroopan parlamentin ja neuvoston asetus (EU)
N:o 575/2013 (32013R0575); EUVL  N:o L  176, 27.6.2013, s. 1-337
19.12.2014/1204:
Tämä laki tulee voimaan 1 päivänä tammikuuta 2015.
HE 175/2014 , TaVM 20/2014, EV  191/2014, Euroopan parlamentin ja neuvoston direktiivi 2014/49/EU
(32014L0049) ; EUVL  L 173, 12.6.2014, s. 149, Euroopan parlamentin ja neuvoston direktiivi 2014/59/EU
(32014L0059) ; EUVL  L 173, 12.6.2014, s. 190
18.9.2015/1231:
Tämä laki tulee voimaan 1 päivänä tammikuuta 2016.
HE 254/2014 , TaVM 34/2014, EV  371/2014
12.8.2016/638:
Tämä laki tulee voimaan 19 päivänä elokuuta 2016.
HE 70/2016 , TaVM 16/2016, EV  85/2016, Euroopan parlamentin ja neuvoston direktiivi 2014/56/EU,
(32014L0056); EUVL  N:o L  158, 27.5.2014, s. 196, Euroopan parlamentin ja neuvoston asetus (EU) N:o
537/2014, (32014R0537); EUVL  N:o L  158, 27.5.2014, s. 77
1.12.2017/824:
Tämä laki tulee voimaan 1 päivänä tammikuuta 2018.
HE 137/2017 , TaVM 17/2017, EV  120/2017
9.11.2018/869:
Tämä laki tulee voimaan 15 päivänä marraskuuta 2018.
HE 1 12/2018 , TaVM 14/2018, EV  93/2018, Euroopan parlamentin ja neuvoston direktiivi (EU) 2017/2399
(32017L2399); EUVL  L 345, 27.12.2017, s. 96-101, Euroopan parlamentin ja neuvoston asetus (EU) N:o
575/2013 (32013R0575): EUVL  N:o L  176, 27.6.2013, s. 1-337
29.3.2019/404:
Tämä laki tulee voimaan 1 päivänä huhtikuuta 2019.
HE 100/2018 , TaVM 42/2018, EV  294/2018
26.3.2021/237:
Tämä laki tulee voimaan 1 päivänä huhtikuuta 2021.
HE 171/2020 , TaVM 3/2021, EV  12/2021, Euroopan parlamentin ja neuvoston direktiivi (EU) 2019/879
(32019L0879) , EUVL  150, 7.6.2019, s. 296
1/31/23, 10:41 AM Laki liikepankeista ja muista… 1501/2001 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2001/2001 1501 13/1329.12.2022/1348:
Tämä laki tulee voimaan 31 päivänä tammikuuta 2023.
HE 146/2022 , TaVM 26/2022, EV  197/2022, Euroopan parlamentin ja neuvoston direktiivi (EU) 2019/2121
(32019L2121) ; EUVL  L 321, 12.12.2019, s. 1
Finlex  › Lainsäädäntö  › Ajantasainen lainsäädäntö  › Vuosi 2001  › 28.12.2001/1501
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.